Ons Jack Russel is 10 weke oud en sy is besig om al haar hare te verloor. Sy eet Pedigree kos vir klein hondjies. Sy het al haar inentings gekry. Wat kan ek doen?
Haarverlies is net abnormaal as dit gepaard gaan met die ontwikkeling van die gedeeltelike of totale afwesigheid van hare in areas waar dit normaalweg voorkom – ‘n kondisie wat alopesie genoem word. Indien alopesie nie teenwoordig is nie, is dit moontlik net ‘n normale stadium in die vervanging van die haarpels waar die ontwikkeling en groei van ‘n nuwe haar gepaard gaan met die verlies van die ou haar. Deur die hondjie gereeld te borsel sal daar minder hare in die omgewing en op die meubels agterbly.
Indien alopesie teenwoordig is in u Jack Russel, sal u die hondjie na u veearts moet neem sodat ‘n diagnose gemaak kan word.
Let asseblief daar op dat hondjies op 6, 9 en 12 weke ouderdom ingeënt moet word teen hondesiekte, honde adenovirus (hepatitis of lewerontsteking), parvovirus (katgriep) en parainfluensa virus. Dit word nou selfs aanbeveel dat ‘n verdere skraagdosis op 16 weke ook gegee word. Hondjies moet ook op 12 weke teen hondsdolheid ingeënt word en ‘n skraagdosis moet tussen 30 dae en 9 maande na die eerste hondsdolheid inenting toegedien word. Daarna word jaarlikse of drie jaarlikse skraagdosisse toegedien.
Kommentaar (2) “Hond verloor hare”
My honde verloor hare nou al vir vier jaar lank dis noe bietjie nie ek borsel hom elke dag uit en ek sal n gewone plastiek sak vol hare maar wat is dit kan iemand my help …? Hy is nou 4 jaar en 6 maande oud dis n jackrussel is daar pille vir dit of is sy dieeet verkeerd hy eet montego die ander pille wil hy glad nie eet nie het al tot ultra dog probeer maar hy eet dit nie …
Ek hoop iemand kan my help raad (asseblief) my pitbull reuntjie 3mnde oud verloor hare en op plekke is dit lee kolle waar daar hare moet wees sy inentings is als op datum ek het 3 ander pitbulle ook maar nie een van hulle het daardie probleem met die hare nie wat is die oorsaak daarvan en wat kan ek gebruik hy is op Jock honde kos maar ek het hom nou op montego classic gesit ek het gedink dis dalk sy dieet maar dit word net erger enige rede en raad sal hoogs waardeer word asseblief . Baie dankie (biancajrdn@gmail.com) Groete Bianca
5 Februarie 2015 at 22:10